Document ID: 31999D0453

31999D0453
L 178/50
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 юни 1999 година
за изменение на Решения 96/579/ЕО и 97/808/ЕО относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка съответно с фиксираните пътни съоръжения и настилки
(нотифицирано под № С (1999) 1484)
(текст от значение за ЕИП)
(1999/453/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/106/ЕИО на Съвета от 21 декември 1998 г. относно сближаването на законовите, подзаконовите и административните разпоредби на държавите-членки по отношение на строителните продукти (1), изменена с Директива 93/68/ЕИО (2), и по-специално член 13, параграф 4 от нея,
(1)
като има предвид, че Комисията вече е приела поредица от решения, отнасящи се до реда за удостоверяване на съответствието на строителните продукти съгласно член 20, параграф 2 от Директива 89/106/ЕИО; като има предвид, че може да възникне необходимост от привеждане в съответствие на тези решения с техническия прогрес; като има предвид, че такъв е случаят с Решение 96/579/ЕО (3) и Решение 97/808/ЕО (4);
(2)
като има предвид, че мерките, предвидени в настоящото решение, са в съответствие със становището на Постоянния комитет по строителството,
ПРИЕ НАСТОЯЩОТО РЕШЕНИЕ:
Член 1
Решение 96/579/ЕО се изменя, както следва:
1.
В приложение II след заглавието „Материали за пътна маркировка“ се добавя следният текст:
„-
насипни материали (стъклени топчета, гранулати против подхлъзване и комбинации между двете)“.
2.
В приложение III в колоната „Материали“ на таблицата, отнасяща се до групата на материалите „Фиксирани пътни съоръжения (1/2)“ се добавя следният текст след заглавието „Материали за пътна маркировка“:
„-
насипни материали (стъклени топчета, гранулати против подхлъзване и комбинации между двете)“.
Член 2
Решение 97/808/ЕО се изменя, както следва.
1.
В приложение I се добавя следният параграф:
„Материали за водонепропускливо покритие за външна употреба.
Материали за водонепропускливо покритие за вътрешна употреба, класове реакция на огън АFL, ВFL или СFL, чиято реакция на огън не се променя по време на производствения процес или класове DFL, EFL или FFL, както и клас АFL, за които не се изисква проверка за реакцията на огън, съгласно Решение 96/603/ЕО.“
2.
В приложение II се добавя следният параграф:
„Материали за водонепропускливо покритие за вътрешна употреба, класове реакция на огън АFL, ВFL или СFL, чиято реакция на огън може да се променя по време на производствения процес, обикновено подложени на химически изменения, например огнеупорни или материали, при които изменението в състава им може да доведе до промяна в реакцията им на огън“.
3.
В приложение III се добавя следният ред към таблицата, за групата на материалите „Настилки за пътища (2/2)“:
„Материали за покритие
За вътрешна употреба
AFL - BFL - CFL 1
12
AFL - BFL - CFL 3
34
AFL 5 - DFL - EFL- FFL
34
За външна употреба
46“
Член 3
Адресати на настоящото решение са държавите-членки.
Съставено в Брюксел на 18 юни 1999 година.

Labels: 7
3
1